Diari Oficial de la Generalitat Valenciana


Sumari del DOGV 4249, del 15-05-2002 (2002/5053)

ORDE de 9 de maig de 2002, de la Conselleria de Cultura i Educació, per la qual es convoquen ajudes per a finançar activitats de les federacions i associacions de pares i mares d'alumnes de centres docents no universitaris de la Comunitat Valenciana sostinguts amb fons públics.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4249

Data del DOGV
:   15-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/5053


Data del document
:   09-05-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * alumne
    * parentiu
    * ajuda pública
    * suport econòmic
    * associació
    * alumnat

ORDE de 9 de maig de 2002, de la Conselleria de Cultura i Educació, per la qual es convoquen ajudes per a finançar activitats de les federacions i associacions de pares i mares d'alumnes de centres docents no universitaris de la Comunitat Valenciana sostinguts amb fons públics. [2002/5053]
  
El Decret 126/1986, de 20 d'octubre, del Consell de la Generalitat Valenciana (DOGV núm. 466, de 14 de novembre), pel qual es regula la participació, funcionament i atribucions de les confederacions, federacions i associacions de pares i mares d'alumnes de centres docents no universitaris de la Comunitat Valenciana, preveu en l'article 13 la concessió de les ajudes i subvencions conforme a criteris de publicitat, concurrència i objectivitat, dins de les disponibilitats pressupostàries.
  
L'Orde de 4 de novembre de 1996 de la Conselleria de Cultura, Educació i Ciència crea el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana.
  
Entre els principis que inspiren els decrets 233/1997 i 234/1997, de 2 de setembre, per què s'aproven els reglaments orgànics i funcionals de les escoles d'Educació Infantil i col·legis d'Educació Primària i dels instituts d'Educació Secundària, destaca la concepció participativa de l'activitat escolar i de la gestió dels centres. La participació s'articula a través del consell escolar del centre, en què els diferents sectors de la comunitat promouen, dirigixen i supervisen el seu propi projecte educatiu.
  
En este context, els pares i mares de l'alumnat del centre ocupen un lloc destacat com a entitats per a la participació i la col·laboració en el funcionament del centre educatiu a través dels òrgans que els són propis. En tal sentit, no podrien exercir les funcions que els són pròpies ni acomplir l'adequada representació en els diferents nivells participatius que la normativa vigent els proporciona en els consells escolars municipals i territorials, el Consell Escolar Valencià i la Mesa de Pares, si les associacions de pares i mares d'alumnes es limitaren en la seua tasca a l'àmbit aïllat del seu propi centre, sense potenciar els vincles interassociatius, propiciant la creació i pertinença a les confederacions i federacions que les representen.
  
El caràcter limitat dels recursos disponibles per a les ajudes i la necessitat de procurar l'eficàcia en la despesa, aconsellen restringir la concessió de subvencions a les federacions d'àmbit provincial que agrupen un nombre significatiu d'entitats, tot això sense perjuí que les mesures redunden més directament en els projectes d'activitats de les associacions de pares i mares d'alumnes, coordinades per les seues federacions, a fi que la participació d'estes entitats en els centres educatius sostinguts amb fons públics de la Comunitat Valenciana fomente i consolide el moviment associatiu de pares i mares d'alumnes.
  
Les ajudes tenen com a finalitat sufragar les despeses de les federacions d'associacions de pares i mares d'alumnes que es produïsquen en ocasió de la realització d'activitats encaminades a fomentar la participació dels pares i mares en la gestió i control dels centres; també cal considerar que les entitats tenen unes despeses produïdes pel funcionament dels seus servicis administratius bàsics i s'entén oportú subvencionar estes despeses.
  
La consolidació del moviment associatiu de pares i mares dels alumnes de centres docents no universitaris de la Comunitat Valenciana sostinguts amb fons públics, fa oportú oferir una quantitat pressupostària destinada a fomentar, amb caràcter prioritari, els projectes d'activitats de les associacions de pares i mares d'alumnes els fins i àmbit d'actuació de les quals es realitzen en zones de condicions socioeconòmiques desfavorides, prioritzant especialment les entitats que estiguen constituïdes en centres que tinguen aprovat un projecte de compensació educativa o que tinguen classificats llocs de treball docents com d'especial dificultat, prestant atenció, d'altra banda, a les associacions constituïdes en centres d'educació especial o que atenguen alumnat amb necessitats físiques, psíquiques, motores o sensorials que necessiten una singular o especial atenció.
  
La transparència i el rigor que han d'informar la gestió dels fons públics exigixen l'adopció de mesures dirigides a assegurar que les ajudes es destinen a les finalitats previstes, respectant la normativa vigent.
  
A tal fi i en ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
1. Es convoquen ajudes per a subvencionar les despeses ocasionades pel funcionament i les activitats desenrotllades durant l'any 2002 per:
  
1.1 Les federacions d'associacions de pares i mares d'alumnes d'àmbit territorial provincial i amb seu a la Comunitat Valenciana, que representen almenys el 30% de les associacions de pares i mares d'alumnes constituïdes en centres docents públics o el 30% de les associacions de pares i mares d'alumnes constituïdes en centres docents concertats, del seu àmbit territorial, segons les dades que hi ha en el cens que regula l'Orde de 4 de novembre de 1996 de la Conselleria de Cultura, Educació i Ciència.
  
1.2 Les associacions de pares i mares d'alumnes amb seu a la Comunitat Valenciana. No és prescriptiu que estiguen integrades en una federació per a accedir a la subvenció.
  
2. S'aproven les bases per què es regix la convocatòria, incloses en l'annex I, així com els models continguts en els annexos II, III i IV.
  
Segon
  
L'import global màxim destinat a les ajudes a què es referix la disposició primera de la present orde és de seixanta mil cent euros (60.100 EUR).
  
La quantitat citada s'abonarà a càrrec de la línia de subvenció T0022000 de l'aplicació pressupostària 09.01.42925 de l'exercici econòmic de 2002 i es distribuirà de la següent manera:
  
a) Entre les federacions especificades en la present disposició, cinquanta-quatre mil noranta-un euros (54.091 EUR).
  
b) Entre les associacions de pares i mares d'alumnes assenyalades en l'apartat primer, sis mil nou euros (6.009 EUR), distribuïts en 10 ajudes de sis-cents euros i nou cèntims (600,9 EUR).
  
DISPOSICIONS FINALS
  
Primera
  
Es delega en el subsecretari o subsecretària de la Conselleria de Cultura i Educació la competència per a resoldre la present convocatòria d'ajudes i se l'autoritza a dictar les resolucions oportunes per al desenrotllament i execució d'esta orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde que posa fi a la via administrativa es podrà recórrer potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de la Conselleria de Cultura i Educació en el termini d'un mes des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació en el Diari Oficial de la Generalitat Valenciana.
  
València, 9 de maig de 2002
  
El conseller de Cultura i Educació,
  
p.s.r. (art.4.1 Decret 111/2000,
  
DOGV núm. 3798, de 21 de juliol),
  
la subsecretària, CARMEN NACHER PEREZ
  
ANNEX I
  
Bases de la convocatòria d'ajudes
  
Primera. Objecte de les ajudes
  
L'objecte de les ajudes és coadjuvar al funcionament i al foment d'activitats per part de les federacions i associacions de pares i mares d'alumnes que es dirigisquen al compliment de les finalitats a què es referix l'article 5 del Decret 126/1986, de 20 d'octubre, del Govern Valencià, pel qual es regulen les entitats anteriors, així com finançar les despeses produïdes pel funcionament dels seus servicis administratius bàsics.
  
Queden compreses les activitats efectuades durant l'any 2002, encara que s'hagen realitzat amb anterioritat a la publicació en el Diari Oficial de la Generalitat Valenciana de la present convocatòria, fins al terme concedit per a la justificació de despeses de les activitats previstes en els projectes corresponents.
  
Segona. Sol·licitants
  
Podran sol·licitar les ajudes les federacions i associacions de pares i mares d'alumnes a què es referix l'apartat primer de la present orde que complisquen els següents requisits:
  
1. Tindre establida la seu i l'àmbit d'activitat a la Comunitat Valenciana.
  
2. Estar inscrites en el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana, a què es referix l'Orde de 4 de novembre de 1996, en la data que es publique la present orde en el DOGV.
  
3. En el cas de les federacions, estar integrades únicament per associacions de pares i mares d'alumnes legalment constituïdes i inscrites en el cens.
  
4. En el cas de les associacions, estar integrades únicament per pares i mares o tutors dels alumnes que estiguen matriculats en centres docents no universitaris de la Comunitat Valenciana sostinguts amb fons públics.
  
Tercera. Sol·licituds i documentació
  
1. Les sol·licituds i la documentació, així com qualsevol altre tipus de correspondència posterior, es dirigiran a la Conselleria de Cultura i Educació, i es podran presentar en el Registre General d'esta, en el registre de les direccions territorials de Cultura i Educació, o en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Si la sol·licitud es presenta en algun dels registres no pertanyents a la Conselleria de Cultura i Educació, es comunicarà per fax o telegrama a la Subsecretaria de Cultura i Educació l'endemà. Quan la sol·licitud es remeta per correu certificat, haurà de presentar-se en la corresponent oficina de correus en sobre obert perquè es puga estampar el segell de la data en l'imprés de la sol·licitud.
  
2. A les sol·licituds, ajustades al model oficial que figura en l'annex II de la present orde, s'adjuntarà la següent documentació:
  
2.1 Projecte d'activitats per al qual se sol·licita l'ajuda i pressupost per al finançament.
  
2.2 Certificat de l'acord que acredita la representació de la persona firmant de la sol·licitud.
  
2.3 Declaració responsable que no s'ha produït cap variació en els documents que hi ha inscrits en el cens que regula l'Orde de 4 de novembre de 1996 de la Conselleria de Cultura, Educació i Ciència.
  
3. Si la sol·licitud no complix els requisits exigits es requerirà l'interessat perquè, en un termini de deu dies, esmene la falta o acompanye els documents preceptius, amb indicació que si no ho fa així es considerarà que desistix de la seua petició, prèvia resolució en què es declare esta circumstància amb indicació dels fets produïts i les normes aplicables.
  
4. El termini per a la presentació de sol·licituds serà de vint dies a partir de la data d'entrada en vigor de la present orde.
  
Quarta. Criteris per a la concessió d'ajudes a les federacions
  
1. Despeses produïdes pel funcionament i activitats
  
Les ajudes es concediran en funció del nombre d'associacions de pares i mares d'alumnes que les integren, segons conste en el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana a què es referix l'Orde de 4 de novembre de 1996, el dia de la publicació de la present orde.
  
2. En cas de no adjudicar-se cap de les dites ajudes, i de conformitat amb l'article 13 del Decret 126/86, el seu import econòmic serà distribuït preferentment entre les associacions constituïdes en centres que atenguen població escolar de condicions socioeconòmiques desfavorables, així com entre les federacions que comprenguen associacions de tal caràcter.
  
Quinta. Criteris per a la concessió d'ajudes a les associacions de pares i mares d'alumnes
  
1. Despeses produïdes pel funcionament i les activitats
  
Per a la concessió de les ajudes es valorarà com a criteri el nombre d'unitats (si és procedent, concertades) o especialitats (en el cas d'ensenyances especialitzades) que compte el centre docent en què estiga constituïda l'associació de pares i mares d'alumnes.
  
El nombre de punts que corresponga per este concepte serà igual al nombre d'unitats o especialitats del centre docent.
  
En cas que l'associació de pares i mares d'alumnes complisca algun dels requisits que s'indiquen tot seguit, la puntuació obtinguda per unitats específiques es multiplicarà per 2.
  
- Que els seus fins o àmbit d'actuació es realitzen en centres on s'haja aprovat, per al curs 2002/2003, el desenrotllament de projectes de compensació educativa.
  
- Que els seus fins o àmbit d'actuació es realitzen en centres on s'hagen classificat llocs de treball docent com d'especial dificultat per al curs 2002/2003.
  
- Que es troben constituïdes en centres d'educació especial o que atenguen, segons els seus projectes d'activitats, alumnes amb necessitats físiques, psíquiques, motores o sensorials que necessiten una singular o especial atenció.
  
A l'apartat anterior se sumarà la puntuació que corresponga en funció de la valoració atribuïda al projecte d'activitats presentat. La comissió avaluadora atorgarà als projectes fins a un màxim de 5 punts, tenint en compte l'adequació als fins establits en l'article 5 del Decret 126/1986, de 20 d'octubre.
  
La comissió avaluadora podrà fixar la puntuació que s'assignarà a cada finalitat o grup de finalitats previstes en l'article 5 del mencionat decret.
  
2. D'acord amb els criteris anteriors es formarà un llistat d'entitats sol·licitants ordenat de major a menor puntuació. Les 10 primeres de la llista resultaran adjudicatàries de l'ajuda. En cas de no resultar adjudicada alguna de les dites ajudes, el seu import econòmic acreixerà la resta de les ajudes concedides en este apartat.
  
3. En el cas de no adjudicar-se cap de les dites ajudes, el seu import econòmic acreixerà el corresponent a les federacions.
  
Sexta. Resolució
  
1. Autoritat competent per a resoldre
  
Correspondrà al subsecretari o subsecretària, per delegació del conseller o consellera de Cultura i Educació, la resolució de la convocatòria a proposta de la comissió avaluadora.
  
2. Comissió avaluadora
  
Estarà integrada per:
  
- Un funcionari o funcionària designat pel subsecretari o subsecretària de Cultura i Educació, que actuarà com a president.
  
- Un funcionari o funcionària que preste servicis en el Servici de Relacions Institucionals i Participació Social, que actuarà com a secretari.
  
- Un assessor jurídic o assessora jurídica.
  
- Un funcionari o funcionària que preste servicis en la Direcció General de Centres Docents.
  
- Un funcionari o funcionària que preste servicis en la Direcció General d'Ordenació i Innovació Educativa i Política Lingüística.
  
- Podrà participar, si el president o presidenta de la comissió ho considera convenient, un representant per cada una de les federacions d'associacions de pares i mares d'alumnes de la Comunitat Valenciana a què es referix l'apartat 1 de la disposició primera de l'orde com a observadors, amb veu però sense vot.
  
Així mateix, la comissió avaluadora tindrà facultat per a comprovar, en qualsevol moment, l'efectivitat de les actuacions previstes en la present orde, i podrà demanar a les federacions i associacions de pares i mares d'alumnes de la Comunitat Valenciana la remissió d'informes documentats sobre l'execució de les activitats realitzades i sobre els procediments efectuats per a això.
  
3.Resolució definitiva
  
La resolució definitiva de concessió o denegació de les ajudes es dictarà i publicarà en el termini màxim de sis mesos comptats des de l'endemà de la finalització del termini de presentació de sol·licituds a què es referix la base tercera apartat 4 del present annex. Si transcorregut el termini no s'ha dictat, s'entendran desestimades les sol·licituds, sense perjuí del que es dispose quan recaiga resolució expressa.
  
La resolució definitiva de concessió de les ajudes serà publicada en el Diari Oficial de la Generalitat Valenciana. La motivació de la resolució que s'adopte quedarà acreditada en l'expedient.
  
Sèptima. Adjudicació i pagament de les subvencions
  
1. Les ajudes s'atorgaran en funció dels criteris de les bases quarta i quinta i es podrà subvencionar la totalitat o una part de les despeses pressupostades, sense que en cap cas puga excedir la quantia del cost de l'activitat.
  
2. Una vegada dictada resolució expressa pel subsecretari o subsecretària, es podran fer pagaments parcials de la subvenció sempre que les entitats beneficiàries hagen presentat els documents a què es referix la base següent, segons el model que figura en l'annex III.
  
3. Per a les associacions de pares i mares d'alumnes, el termini de presentació dels justificants de despesa finalitzarà el 31 d'octubre del 2002.
  
4. Per a les federacions d'associacions de pares i mares d'alumnes, els terminis de presentació de justificants de despesa, sense perjuí de presentar-los tots en l'últim període, seran els següents: 16 de setembre del 2002 i 4 de novembre del 2002.
  
5. Si dels justificants de despesa presentats resulta un import inferior a l'ajuda concedida, es procedirà a la reducció automàtica de la subvenció en la quantia necessària perquè l'ajuda no excedisca la despesa justificada.
  
6. Si alguna associació de pares d'alumnes beneficiària no justifica totalment l'ajuda concedida, passarà automàticament a l'associació de pares d'alumnes que haja aconseguit major puntuació entre les no beneficiàries.
  
7. Si alguna federació beneficiària no justifica parcialment o totalment l'ajuda concedida, passarà automàticament a ser adjudicada entre les altres federacions beneficiàries, aplicant els criteris utilitzats per a la concessió.
  
Octava. Obligacions dels beneficiaris
  
1. Els beneficiaris de les ajudes estaran subjectes a les obligacions generals derivades de la normativa vigent sobre ajudes o subvencions públiques, i en particular a les que fa referència l'article 47 de la Llei d'Hisenda Pública de la Generalitat Valenciana.
  
2. Els beneficiaris estaran obligats a realitzar l'activitat subvencionada en els termes de la resolució de concessió i a justificar la seua realització en els terminis establits.
  
3. En particular, els beneficiaris estan obligats a:
  
3.1 Presentar un informe-memòria que arreplegue i avalue els resultats de les activitats realitzades.
  
3.2 Presentar justificants que acrediten la realització de les despeses per a les quals es va concedir l'ajuda, d'acord amb la legislació vigent.
  
Les factures o justificants presentats hauran de ser originals o fotocòpia compulsada, emesos a nom de la federació o associació de pares i mares d'alumnes, i no serà vàlida la justificació que es realitze amb document expedit a nom d'una altra entitat distinta.
  
Per a acreditar les despeses derivades del personal es presentarà la corresponent nòmina segons el model oficial, en original o fotocòpia compulsada.
  
Quan es tracte de justificar les col·laboracions ocasionals s'aportaran els rebuts en què consten les dades del perceptor, el NIF, el concepte pel qual es retribuïx, així com les dades relatives a la federació o associació de pares i mares d'alumnes beneficiària, segons el model que figura en l'annex IV.
  
Les despeses de restauració, allotjament i desplaçament presentades per les federacions hauran de justificar-se documentalment amb factura emesa a nom de l'entitat associativa, que s'acompanyarà del certificat de l'organització que descriga la despesa i acredite que té lloc per la realització d'activitats pròpies de l'entitat, amb indicació de dates i persones que fan la despesa en nom de l'organització.
  
Podrà acompanyar-se, a més, la documentació oficial que acredite el motiu de la realització de l'activitat (assistència a reunions amb l'administració, etc.).
  
No seran objecte d'ajuda les despeses sumptuàries ni les que es referisquen a material inventariable.
  
S'exclouen les despeses que siguen objecte de subvenció per una altra via.
  
3.3 Aportar, si és procedent, un certificat de la secretaria de la federació o associació de pares i mares d'alumnes sol·licitant, on es facen constar els ingressos reals que han produït les activitats objecte de subvenció.
  
3.4 Les entitats beneficiàries hauran d'acreditar, en el moment de l'atorgament, que es troben al corrent de les obligacions tributàries i de Seguretat Social, tal com determina l'Orde de 30 de maig de 1996, de la Conselleria d'Economia i Hisenda. En queden exemptes les entitats que reben una ajuda inferior a 1.803,04 euros.
  
3.5 Tornar l'import total o parcial de l'ajuda rebuda si la despesa no s'ha produït, si es comprova una modificació substancial dels fins en funció dels quals es va concedir l'ajuda, o si per percepció d'altres subvencions o ingressos es cobrira l'import total de la despesa.
  
3.6 Sotmetre's a les actuacions de comprovació que efectuarà la Conselleria i a les de control financer que corresponen a la Intervenció General en relació amb l'ajuda concedida.
  
3.7 Comunicar a la Conselleria de Cultura i Educació l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Novena. Efectes en cas d'incompliment
  
1. En els casos que s'expressen tot seguit es declararà per resolució, prèvia substanciació
  
dels tràmits procedimentals oportuns, la pèrdua del dret a la percepció de l'ajuda i, si és procedent, l'obligació de reintegrar les quantitats ja percebudes i l'exigència de l'interés de demora des del moment del pagament de la subvenció, d'acord amb l'article 47 de la Llei d'Hisenda Pública de la Generalitat Valenciana:
  
- Incompliment de l'obligació de justificació en els termes establits.
  
- Obtenció de la subvenció sense complir les condicions requerides.
  
- Incompliment de la finalitat per a la qual fou concedida la subvenció.
  
- Incompliment total o parcial de les condicions imposades als beneficiaris amb motiu de la concessió de la subvenció.
  
- Quan resulte acreditat a través del seguiment de les accions subvencionades la inadequació de la despesa realitzada a la proposada i adjudicada.
  
2. Quan en l'exercici de les funcions d'inspecció o control es deduïsquen indicis de la incorrecta obtenció, ús o destinació de la subvenció o ajuda percebuda, els agents encarregats de la seua realització podran acordar la retenció de factures, documents equivalents o substitutius i de qualsevol document relatiu a les operacions en què es manifesten estos indicis.